[notasdeprensa.jpg](http://www.notasdeprensa.es)Publicado en el 25/09/2014

# [Feijóo avanza a construción do novo centro de saúde da Valenzá que beneficiará a máis de 8.500 veciños do Concello de Barbadás](http://www.notasdeprensa.es)

## O presidente da Xunta, Alberto Núñez Feijóo, avanzou hoxe, na rolda de prensa do Consello, a construción do novo Centro de Saúde da Valenzá, no Concello de Barbadás; un infraestrutura sanitaria que, segundo explicou, beneficiará a máis de 8.500 veciños da comarca e que dá continuidade ao compromiso do Goberno galego de impulsar de forma decidida a modernización da rede de centros de saúde públicos desde 2009.

Santiago, 25 de setembro de 2014.- O presidente da Xunta, Alberto Núñez Feijóo, avanzou hoxe, na rolda de prensa do Consello, a construción do novo Centro de Saúde da Valenzá, no Concello de Barbadás; un infraestrutura sanitaria que, segundo explicou, beneficiará a máis de 8.500 veciños da comarca e que dá continuidade ao compromiso do Goberno galego de impulsar de forma decidida a modernización da rede de centros de saúde públicos desde 2009. “Imos proseguir co compromiso de facer unha nova rede de infraestruturas hospitalarias e centros de saúde de atención primaria no Servizo Galego de Saúde”, reiterou. Así, indicou que, despois de ter rematado o hospital de Lugo, e completa a ampliación de Urxencias do Complexo Hospitalario da Coruña, continúan en execución as obras de ampliación do Hospital de Ourense, e mantense o obxectivo de abrir o Hospital Público de Vigo unha vez finalizado definitivamente e adquirido o material necesario para poñelo en servizo. De igual xeito, salientou que está en proceso de licitación o Hospital Público do Salnés, en marcha tamén a tramitación para a ampliación do Hospital Público da Costa, e que segue vixente o compromiso de construír o novo Hospital Público de Pontevedra. Sobre o centro de saúde da Valenzá, precisou que este centro sanitario contará cun investimento de arredor de 3,5 millóns de euros, terá un prazo de execución de 12 meses. Así mesmo, a súa superficie total será de preto de 2.000 metros cadrados e contará con 5 consultas de medicina xeral, 2 consultas de pediatría, 7 consultas de enfermaría, consulta de matrona, sala de educación para a saúde, consulta de odontoloxía, consulta de atención de urxencias e unha sala da muller, entre outros servizos. Dos 15 centros de saúde comprometidos para esta lexislatura, explicou, a licitación do centro de saúde da Valenzá, súmase aos once centros cuxos proxectos de construción xa están desbloqueados: o de Tui, Panxón (Nigrán), Buño (Malpica), Galeras (Santiago de Compostela), O Couto (Ourense), Oia, Arteixo, Marín, Gondomar, Culleredo e O Temple (A Coruña).

**Datos de contacto:**

Nota de prensa publicada en: [https://www.notasdeprensa.es/feijoo-avanza-a-construcion-do-novo-centro-de\_1](http://www.notasdeprensa.es/educalivecom-disfruta-de-cursos-presenciales-y-clases-particulares-a-traves-de-internet)

Categorias: Galicia

[notasdeprensa.jpg](http://www.notasdeprensa.es)

[**http://www.notasdeprensa.es**](http://www.notasdeprensa.es)